Source: https://jogaszvilag.hu/napi/belizeben-keresett-szobat-vv-fanni-feltetelezett-gyilkosa-orizetben-marad/
Timestamp: 2019-12-10 18:25:09
Document Index: 11565077

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria\n']

Belizeben keresett szobát VV Fanni feltételezett gyilkosa, őrizetben marad - Jogászvilág - Jogászvilág
Belizeben keresett szobát VV Fanni feltételezett gyilkosa, őrizetben marad - Jogászvilág
Kezdőlap » Belizeben keresett szobát VV Fanni feltételezett gyilkosa, őrizetben marad
A Budai Központi Kerületi Bíróság ügyészi indítványra ismételten, ezúttal 2018. november 27-ig hosszabbította meg annak a férfinak a letartóztatását, aki a nyomozóhatóság szerint alaposan
gyanúsítható egy ismert valóságshow-szereplő megölésével. A gyanúsított továbbra is letartóztatásban marad, mert esetében a szökés és elrejtőzés veszélye a
bíróság megállapítása szerint továbbra is fennáll.
A kerületi bíróság döntését azzal indokolta, hogy a gyanúsított továbbra is megalapozottan gyanúsítható azzal, hogy 2017. november 20-án ismeretlen módon magatehetetlenné tette, majd
megölte a sértettet, akinek a holttestét egy bérelt személygépkocsival egy jelenleg még ismeretlen helyre szállította. A megalapozott gyanút a rendőri jelentések, a biztonsági kamerák felvételei, a
helyszíni szemlék során készített jegyzőkönyvek, a tanúk vallomásai, az eltűnés bejelentéséről felvett jegyzőkönyv és annak mellékletei, valamint a házkutatásról és a lefoglalásról készült
jegyzőkönyvek támasztják alá.
Döntése során a bíróság kiemelten vette figyelembe azt a tényt, miszerint a gyanúsított két nappal a bűncselekmény elkövetése után a mobiltelefonja internetes felületén rákeresett arra, hogy melyik országban nincs kiadatás Magyarországra, valamint Belize városában egy fő részére szabad szobákat nézett a 2017. november 30. és 2017. december 30-a közötti időszakra. A fenti
körülményekre, a cselekmény jelentős tárgyi súlyára, valamint a kiszabható büntetés nagyságára tekintettel a bíróság álláspontja szerint a gyanúsítottnál – annak rendezettnek tűnő személyi
körülményeitől függetlenül – továbbra is fennáll a szökés, elrejtőzés veszélye.
Indokolásában a bíróság arra is felhívta a figyelmet, hogy az esetleges sértetti holttest hiánya még további nyomozást igényel, a gyanúsított által eddig letartóztatásban töltött kilenc hónap pedig a
cselekmény jellegéhez viszonyítva nem minősül aránytalanul hosszú időnek. A 2018. augusztus 22-i végzés ellen az ügyész, a védő és a gyanúsított is egyaránt fellebbezett.
Transzferárazásról döntött a Kúria
A transzferárazás kérdése az alapul szolgáló tényállás függvényében lehet szakkérdés és lehet tisztán jogkérdés. Az eljárás tárgya nem az alapul szolgáló jogviszonyok minősítése, hanem az adott ügylet paramétereihez legközelebb álló jogviszonyokra alkalmazott ellenérték meghatározása.
Bűnügyi felügyelet alá, házi őrizetbe helyezték a Kun-Mediátor-ügy vádlottját a büntetőügy első fokú ítéletének megszületéséig – közölte a Szolnoki Törvényszék.
Földhivatali vezetőkkel egyeztetett a BÜK elnöke
Javuló és gyorsuló tendenciát mutat a földhivatali ügyintézés.